**Zmluva o dielo**

**stavebné práce**

**„Rekonštrukcia domu služieb pre vinárov a vinohradníkov v obci Mužla“**

Číslo zmluvy u objednávateľa:

Číslo zmluvy u zhotoviteľa:

**I.**

**Zmluvné strany**

* 1. Objednávateľ:

Názov organizácie: **Obec Mužla**

Sídlo organizácie: Mužla č. 711, 943 52 Mužla

Štatutárny orgán: Ing. Iván Farkas, starosta obce

Osoba oprávnená rokovať

vo veciach zmluvných: Ing. Iván Farkas, starosta obce

stavebný dozor objednávateľa: ...................................................

IČO: 00309125

DIČ:

Bankové spojenie: Prima banka Slovensko, a.s.

IBAN: SK25 5600 0000 0009 0498 8007

Telefónx: +421 36 2861760

e-mail : starostamuzla@muzla.sk

/ďalej len objednávateľ/

* 1. Zhotoviteľ:

|  |  |  |
| --- | --- | --- |
| Názov organizácie: |  |  |
| Sídlo organizácie: |  |  |
| Právna forma : |  |  |
| Štatutárny orgán: |  |  |
| IČO: |  |  |
| DIČ: |  |  |
| IČ DPH: |  |  |
| Bankové spojenie: |  |  |
| IBAN: |  |  |

Osoba oprávnená rokovať vo veciach:

|  |  |  |
| --- | --- | --- |
| zmluvných: |  |  |
| technických: |  |  |
| stavbyvedúci: |  |  |
| Telefón, fax: |  |  |

/ďalej len zhotoviteľ/

uzatvárajú podľa ustanovenia § 536 a násl. zákona č. 513/1991 Zb. Obchodný zákonník,

v znení neskorších predpisov (ďalej len „Obchodný zákonník“ ) zmluvu o dielo (ďalej len ,,zmluva“),

za týchto podmienok

Článok I.

Úvodné ustanovenie

Zmluvné strany uzatvárajú túto zmluvu na základe výsledkov verejného obstarávania pre zadávanie zákaziek s nízkymi hodnotami pri ktorom objednávateľ - verejný obstarávateľ' (podľa § 7 ods. l písm. b) ZVO) použil postup v zmysle § 117 zákona č.343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZVO“)

Článok II.

Definícia pojmov

**Začatie prác** -je dátum, kedy majú byť začaté práce zhotoviteľa na stavenisku.

**Dokončenie prác** -je dátum, kedy bude podpísaný protokol o prevzatí všetkých prác a dodávok zhotoviteľa.

**Projektová dokumentácia** - je dokumentácia vypracovaná autorizovanou projekčnou spoločnosťou, ktorá bola súčasťou súťažných podkladov objednávateľa k vypracovania ponuky, a ktorá je aj súčasťou realizácie tejto zmluvy o dielo.

**Dokumentácia zhotoviteľa**  -je dielenská alebo iná dokumentácia, ktorú zhotoviteľ spracuje v súvislosti s prípravou, vykonávaním a odovzdaním zmluvných prác podľa tejto zmluvy.

**Stavebný položkový rozpočet** - je súpis prác a dodávok požadovaných na vyhotovenie stavebného diela v štruktúre a členení na stavebné oddiely a cenníky.

**Stavebný dozor** -je osoba, o ktorej bude zhotoviteľ písomne informovaný objednávateľom po nadobudnutí platnosti a účinnosti tejto zmluvy. Táto osoba bude kontrolovať a rokovať v zastúpení objednávateľa vo všetkých veciach súvisiacich so stavebnými prácami a ich realizáciou na stavenisku.

**Autorský dohľad** - výkon občasného autorského dohľadu bude realizovať' zhotoviteľ projektovej dokumentácie.

**Stavenisko -** je priestor určený počas výstavby na vykonávanie rekonštrukčných stavebných prác, na uskladňovanie prípadne na umiestnenie zariadenia staveniska.

**Chyba -** je odchýlka v kvalite, rozsahu a parametroch diela, stanovených touto zmluvou, projektovou dokumentáciou a obecne záväznými technickými normami a predpismi.

**Nepredvídaná okolnosť** -je taká okolnosť, ktorá je nezávislá od toho, kto sa jej dovoláva, ktorá je neobvyklá a nepredvídateľná a jej dôsledkom nebolo možne pri vynaložení všetkej starostlivosti zabrániť, a teda ten, kto sa dovoláva nepredvídateľnej okolnosti, má povinnosť preukázať, že v danom prípade konal s potrebnou starostlivosťou a aj napriek jej vynaloženiu, nebolo možne zabrániť vzniknutým dôsledkom.

**Harmonogram stavebných prác zhotoviteľa** - je prehľadný zmluvný časový plán jednotlivých etáp/fáz realizácie na celý priebeh rekonštrukcie objektu pripravený zhotoviteľom. Harmonogram musí reálne a objektívne vyjadrovať časové následnosti jednotlivých etáp výstavby a musí ho schváliť objednávateľ.

**ZVO-** Zákono verejnom obstarávaní č. 343/2015 Z.z. v znení neskorších predpisov

**Článok III.**

Predmet a účel zmluvy

1. Zmluvné strany sa dohodli, že predmetom tejto Zmluvy je realizácia stavby **„Rekonštrukcia domu služieb pre vinárov a vinohradníkov v obci Mužla“.** Stavbaje súčasťou projektu „IG HERITAGE - Development of services supporting local wine makers in the region“ financované z nenávratného finančného príspevku v rámci výzvy Programu cezhraničnej spolupráce Interreg V-A Slovenská republika – Maďarsko, SKHU/1901/3.1/002.

Na základe tejto zmluvy sa zhotoviteľ zaväzuje uskutočniť vo vlastnom mene a na vlastnú zodpovednosť rekonštrukčné stavebné práce na projekte vrátane dodania, montáže a uskutočnenia skúšok, ktorých rozsah je uvedený podľa realizačnej projektovej dokumentácie, t.j. v rozsahu stavebnej dokončenosti na kľúč:

Stavebno-technické úpravy / prestavba s účelom vytvorenia laboratória vína podľa projektovej dokumentácie „Rekonštrukcia domu služieb pre vinárov a vinohradníkov v obci Mužla” Gabriel Slávik – GOLD PROJECT, Kamenný most, 11/2019.

a to všetko za podmienok uvedených v tejto zmluve.

1. Zhotoviteľ vyhlasuje, že je subjektom skúseným z hľadiska porovnateľného rozsahu a charakteru ako je predmet tejto zmluvy a taktiež odborne spôsobilým na realizáciu predmetu a účelu tejto zmluvy v zmysle príslušných platných, všeobecne záväzných právnych predpisov, technických noriem Slovenskej republiky a túto spôsobilosť bude udržiavať počas doby trvania zmluvy.
2. Miesto plnenia predmetu Zmluvy: k. ú. Obec Mužla, parc. č. 357/4, 357/3, 357/1, súp. č. 902 evidované na Okresnom úrade Nové Zámky, katastrálny odbor, obec Mužla. Všetky sú vo výlučnom vlastníctve objednávateľa (1/1).
3. Predmet a účel tejto zmluvy je definovaný ako všetky práce, dodávky, technologické zariadenie, prístroje a služby zhotoviteľa podľa realizačnej projektovej dokumentácie „Rekonštrukcia domu služieb pre vinárov a vinohradníkov v obci Mužla“, 11/2019 Gabriel Slávik – GOLD PROJECT, Kamenný most; ktorá tvorí neoddeliteľnú prílohu tejto zmluvy, pri dodržaní podmienok a požiadaviek objednávateľa uvedených v súťažných podkladoch a v zmysle všeobecne záväzných a odporúčaných technických noriem.
4. Zhotoviteľ prehlasuje, že plne ovláda rozsah a povahu predmetu diela, že disponuje dostatočnými kapacitami a odbornými znalosťami, potrebnými k vykonania diela a sú mu známe technické, kvalitatívne a iné podmienky k realizácii diela. Taktiež správne vyhodnotil a ocenil akékoľvek práce trvalého či dočasného charakteru, ktoré sú nevyhnutné pre riadne realizovanie predmetu tejto zmluvy. Zhotoviteľ vynaloží pri vykonávaní diela náležitú starostlivosť, dôkladnosť a kvaliﬁkáciu, ktorá sa vyžaduje od príslušného kvalifikovaného a kompetentného zhotoviteľa.
5. Zhotoviteľ potvrdzuje, že podiel plnenia tejto zmluvy má/nemá v úmysle zabezpečiť tretími osobami v celkovej výške 0 %.
6. Vyššie uvedeným podielom na plnení tejto zmluvy tretími osobami však nie je dotknutá zodpovednosť zhotoviteľa za celkové plnenie tejto zmluvy a nesie zodpovednosť, ako keby plnil sám. V prípade ak zhotoviteľ využije subdodávateľa, zhotoviteľ znáša aj všetky náklady a odmenu subdodávateľa; použitím subdodávateľa sa teda cena podľa tejto zmluvy nemení.
7. Objednávateľ je oprávnený kedykoľvek počas trvania tejto zmluvy požadovať od zhotoviteľa predloženie všetkých zmlúv uzatvorených so subdodávateľmi. Zhotoviteľ v prípade požiadavky objednávateľa uvedenej v predchádzajúcej vete tohto ustanovenia tejto zmluvy, sa zaväzuje predložiť všetky zmluvy so subdodávateľmi v lehote do troch pracovných dní od prevzatia písomnej žiadosti objednávateľa. V prípade, ak zhotoviteľ v stanovenej lehote nesplní povinnosti uvedené v tomto odseku, je povinný zaplatiť objednávateľovi zmluvnú pokutu vo výške 500 eur, a to aj opakovane.
8. Zhotoviteľ sa zaväzuje umožniť počas uskutočňovania predmetu tejto zmluvy vykonávanie nerušeného autorského dohľadu a kontrolnú činnosť projektanta a stavebného dozoru a príslušných pracovníkov objednávateľa.

**Článok IV.**

Doba plnenia zmluvy

1. Zhotoviteľ sa zaväzuje zhotoviť a odovzdať kompletné dielo objednávateľovi najneskôr v termíne do 4 (slovo: štyri) kalendárnych mesiacov odo dňa prevzatia staveniska v zmysle bodu č.2 tohto článku.
2. Zhotoviteľ prevezme stavenisko najneskôr desiaty kalendárny deň po nadobudnutí účinnosti tejto zmluvy, inak je objednávateľ oprávnený odstúpiť od tejto zmluvy a zhotoviteľ je zároveň povinný zaplatiť objednávateľovi zmluvnú pokutu vo výške 5.000,-EUR v lehote 15 kalendárnych dní odo dňa doručenia odstúpenia. Zhotoviteľ začne práce dňom prevzatia staveniska a týmto dňom súčasne preberá v plnom rozsahu zodpovednosť za stavebnú pripravenosť; v prípade ak zhotoviteľ od prevzatia staveniska nevykonáva práce podľa tejto zmluvy z dôvodov na strane zhotoviteľa, zaväzuje sa zaplatiť objednávateľovi za každý deň nevykonávania prác zmluvnú pokutu vo výške 500,-EUR, a to v lehote 15 kalendárnych dní odo dňa doručenia písomnej výzvy objednávateľa na zaplatenie zmluvnej pokuty.
3. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje zhotovovanie diela s dôsledkom hroziaceho omeškania podľa harmonogramu stavebných prác, ktorý tvorí prílohu tejto zmluvy.
4. Zhotoviteľ bude vykonávať svoje práce v súlade s harmonogramom stavebných prác, v záujme splnenia realizácie rekonštrukcie objektu. Nesplnenie termínov realizácie rekonštrukcie sa považuje za podstatné porušenie zmluvných povinností zhotoviteľa; v takomto prípade je objednávateľ oprávnený odstúpiť od tejto zmluvy.

**Článok V.**

Cena diela

1. Objednávateľ uhradí zhotoviteľovi cenu za zhotovenie diela, ktorá je stanovená dohodou zmluvných strán ako cena pevná a konečná, a predstavuje čiastku:

Cena diela bez DPH: ....................................EUR

(slovom: ........................................................................................................................................EUR)

DPH 20 % -.................................................... EUR

(slovom: ........................................................................................................................................EUR)

Cena diela spolu s DPH: ................................ EUR

(slovom: ........................................................................................................................................EUR)

1. Za pevnú cenu sa považuje cena diela bez dane z pridanej hodnoty, pričom v tejto zmluve je vyčíslená aj výška dane z pridanej hodnoty platná v čase uzatvorenia zmluvy, ktorá môže byt' zmenená len v prípade zmeny zákona o dani z pridanej hodnoty.
2. Pevná cena zahrňuje všetko, čo je potrebné k zhotoveniu diela v rozsahu, za podmienok a v kvalite podľa zmluvnej dokumentácie, a to predovšetkým:
3. zaobstaranie, montáž, vyhotovenie, kompletizácie, skúšanie, revízie, odovzdanie a ochrana všetkých častí diela;

b) riadenie prác, pracovné sily, výrobné priestory, pomocné konštrukcie, stroje, zariadenia, náradie a ochranné pracovné prostriedky;

c) doprava, vyloženie, zvislá doprava, skladovanie, zabudovanie materiálov, strojov a zariadení;

d) vystavenie dokumentácie skutočného vyhotovenia a dielenskej dokumentácie spracovanej v nadväznosti na predchádzajúci stupeň projektovej dokumentácie;

e) zariadenie staveniska, vrátane prerokovania a úhrady zabratí potrebných priestorov a skládok;

f) dočasný záber iných plôch potrebných pre realizáciu inžinierskych sietí a prípojok, vrátane nákladov na vytýčenie a ochranu podzemných inžinierskych sietí, rozkopávok a nákladov za zvláštne užívanie komunikácií;

g) náklady za odvoz a poplatky za skládku prebytočného materiálu, odpadu a sute z realizácie diela;

h) náklady za spotrebu energií a vody počas výstavby;

i) všetky vedľajšie náklady, poplatky, úhrady subdodávateľov a primeraný zisk zhotoviteľa rozsahu diela;

1. K zmene ceny, zohľadňujúc právnu úpravu zakázaných dodatkov podľa zákona o verejnom obstarávaní, môže dôjsť výlučne len v nasledovných prípadoch:

a) zmeny sadzby DPH,

b) rozšírenia alebo zúženia predmetu zmluvy zo strany objednávateľa

c) nevykonania niektorých prác, resp. činnosti uvedených v ocenenom Rozpočte -Zadaní zo strany zhotoviteľa, ak sa tieto podľa rozhodnutia objednávateľa ukážu v priebehu prác ako nepotrebné.

1. Prípadné práce nad rámec tejto zmluvy (ďalej len „práca naviac“), ktorých potreba môže vzniknúť v priebehu realizácie diela, a ktorých vykonanie je potrebné na riadne dokončenie a odovzdanie diela, alebo ktorých vykonanie si vyžiada objednávateľ, môžu byt' realizované výlučne v súlade ZVO.
2. Postup úpravy ceny pri znížení, resp. rozšírení predmetu plnenia podľa tejto zmluvy bude nasledovný:

a) Každá zmena vyvolaná objednávateľom oproti ocenenému Rozpočtu - Zadanie, bude zapísaná v stavebnom denníku a podpísaná zástupcami zhotoviteľa a objednávateľa.

b) V prípade súhlasu zmluvných strán a prípadne iných zo zákona oprávnených osôb so zmenou predmetu plnenia, vypracuje zhotoviteľ návrh dodatku k tejto zmluve, ktorý bude obsahovať zmenu Rozpočtu ako Prílohu č.1. Takýto návrh dodatku k tejto zmluve bude obsahovať:

ba) rekapituláciu ceny, ktorá bude obsahovať cenu z Prílohy č.1, štruktúrovanú cenu práce naviac a celkovú cenu spolu

bb) položkovite ocenený Rozpočet prác naviac

bc) položkovite odpočet ceny v rozsahu prác vykonaných v menšom rozsahu ako tieto vyplývajú z Prílohy č.1,

bd) sprievodnú správu,

bc) kópiu zápisov zo stavebného denníka

bd) ďalšie náležitosti (zápisy, náčrtky) objasňujúce predmet dodatku k rozpočtu

c) Pre ocenenie Rozpočtu u prác naviac bude zhotoviteľ používať ceny nasledovne:

ca) pri položkách, ktoré sa vyskytovali v Rozpočte, bude zhotoviteľ používať ceny z rozpočtu,

cb) pri položkách, ktoré sa v Rozpočte nevyskytovali, budú tieto práce naviac ocenené pomocou platnej cenníkovej databázy stavebného softwaru na obdobie, v ktorom budú práce vykonávané,

cc) práce vykonané v menšom rozsahu ako vyplýva z Rozpočtu budú odpočítavané v cenách podľa Rozpočtu.

d) Zhotoviteľ bude predkladať návrhy dodatkov k tejto zmluve v súlade s vyššie uvedeným objednávateľovi na odsúhlasenie. Objednávateľ predložený návrh dodatku k tejto zmluve s predchádzajúcim súhlasom Sprostredkovateľského orgánu odsúhlasí a podpíše, prípadne vráti zhotoviteľovi neodsúhlasený s odôvodnením do 30 dní od obdržania predmetného návrhu dodatku k tejto zmluve.

e) Dodatok k tejto zmluve, podpísaný oboma zmluvnými stranami dotýkajúci sa zmeny ceny plnenia podľa tejto zmluvy, bude oprávňovať zhotoviteľa k uplatňovania ceny prác naviac, ktoré sú špecifikované v tomto dodatku k zmluve vo faktúre, zohľadňujúce právnu úpravu zakázaných dodatkov podľa ZVO.

f) V súpise vykonaných prác k faktúre bude zhotoviteľ na samostatných listoch uvádzať práce podľa pôvodného Rozpočtu a samostatne práce podľa dodatkov k zmluve s označením čísla dodatku.

**Článok VI.**

Platobné podmienky a fakturácia

1. Zmluvné strany sa dohodli, že Zhotoviteľ bude fakturovať cenu skutočne prevedených a Objednávateľom schválených dodávok a prác po skončení každého kalendárneho mesiaca. Zhotoviteľ nie je oprávnený fakturovať podľa predošlej vety v prípade, ak je k termínu fakturácie v neodôvodnenom omeškaní (z dôvodov na strane zhotoviteľa) oproti harmonogramu realizácie diela o viac ako 15 kalendárnych dní.
2. Zhotoviteľ sa zaväzuje, že Objednávateľovi odovzdá a to do troch pracovných dní po skončení kalendárneho mesiaca súpis dodávok a vykonaných prác. Objednávateľ vykoná kontrolu správnosti každého zisťovacieho protokolu do piatich pracovných dní od jeho predloženia a vráti ho potvrdený zo strany objednávateľa a stavebného dozoru zhotoviteľovi.

V prípade, že zisťovací protokol zhotoviteľa nebude uznaný, objednávateľ je povinný tento do piatich pracovných dní od jeho predloženia vrátiť s odôvodnením na prepracovanie.

1. Zhotoviteľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
2. Faktúra musí obsahovať náležitosti podľa § 74 ods. 1 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

g) názov projektu v zmysle čl. III, bod. 1. tejto zmluvy

h) Prílohou faktúry musí byť súpis vykonaných prác-overený

V prípade, že faktúra (daňový doklad) bude obsahovať nesprávne alebo neúplné údaje, objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5 tohto článku Zmluvy.

1. Faktúra je splatná do 60 dní od jej doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.

**Článok VII.**

Povinnosti zhotoviteľa

1. Zhotoviteľ je povinný zabezpečiť realizáciu celého predmetu a účelu tejto zmluvy v rozsahu, spôsobom, v termínoch a za podmienok uvedených v tejto zmluve a v prílohách zmluvy.
2. Zhotoviteľ sa zaväzuje počas trvania zmluvného vzťahu zabezpečovať realizáciu predmetu a účelu tejto zmluvy s náležitou odbornou starostlivosťou.
3. Zhotoviteľ sa zaväzuje, že počas realizácie predmetu a účelu tejto zmluvy bude dodržiavať platné bezpečnostné, technické, prevádzkové a zamestnávateľské normy a predpisy, ktoré sú platne a záväzne aplikované v SR, a ktoré boli a prípadne budú prijaté a záväzne aplikované počas doby trvania tejto zmluvy.
4. Zhotoviteľ sa zaväzuje zabezpečiť kvalitu a bezpečnosť predmetu tejto zmluvy, ktorú bude zaisťovať pravidelným výkonom odborných prehliadok (skúšok/revízií), v intervaloch stanovených príslušnou technickou normou. Trvalá bezpečnosť bude výsledkom riadenia každodennej operatívnej údržby, výkonu periodických kontrol a preventívnej údržby zariadení.
5. Zhotoviteľ potvrdzuje, že má uzatvorenú platnú zmluvu o stavebne-montážnom poistení, pričom toto bude kryt' škody nielen na diele do hodnoty ceny diela tejto zmluvy s DPH, ale navyše aj hodnotu okolitého majetku, do poistnej výšky 100 000,- EUR (slovom: jednosto tisíc eur). Účinnosť poistnej zmluvy je platná minimálne do lehoty realizácie zákazky, ktorá je predmetom tejto zmluvy. Predmetná zmluva o poistení na Stavebné a montážne práce (úradne overená kópia) tvorí prílohu tejto zmluvy.
6. Zhotoviteľ zrealizuje a dokončí dielo v rozsahu, kvalite, termínoch, so špecifikáciami, za podmienok a v súlade s projektovou dokumentáciou, daných touto zmluvou a odovzdá ho objednávateľovi v rozsahu stavebnej dokončenosti - na kľúč.
7. Zhotoviteľ vynaloží pri vykonávaní diela náležitú starostlivosť, dôkladnosť a kvalifikáciu, ktorá sa vyžaduje od príslušného kvalifikovaného a kompetentného zhotoviteľa.
8. Zhotoviteľ je zodpovedný za riadnu ochranu svojich prác a staveniska po celú dobu ich realizácie a ďalej za ochranu akýchkoľvek výrobkov, náradia a materiálu, ktoré dopravil na stavbu, pričom túto ochranu zabezpečuje na svoje vlastné náklady.
9. Zhotoviteľ zodpovedá za to, že v rámci realizácie prác podľa tejto zmluvy nepoužije žiadny materiál, o ktorom je v dobe užitia známe, že má škodlivé účinky na ľudské zdravie alebo iný necertifikovaný materiál.
10. Zhotoviteľ je povinný na stavenisku zachovať čistotu a poriadok, priebežne odstraňovať na svoje náklady odpady, nečistoty, vzniknuté vykonávaním prác a výsledok svojej práce riadne zabezpečiť proti poškodeniu.
11. Zhotoviteľ je povinný viest' od prvého dňa od odovzdania staveniska až do odstránenia chýb a nedorobkov stavebný denník, ktorý musí byt' uložený u stavbyvedúceho zhotoviteľa na prístupnom mieste. Forma a jeho obsah bude nasledovný:

a) zhotoviteľ je povinný viest' stavebný denník v jazyku slovenskom.

b) do stavebného denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy. Počas pracovnej doby musí byt' denník na stavbe trvale prístupný. Povinnosť viest stavebný denník končí dňom odovzdania a prevzatia prác,

c) záznamy v stavebnom denníku je oprávnený robiť stavbyvedúci, prípadne jeho zástupca. Okrem nich sú oprávnení robiť záznam projektant, stavebný dozor objednávateľa, zástupcovia objednávateľa, uvedení v hlavičke tejto zmluvy, orgány Štátneho stavebného dohľadu, prípadne iné príslušné orgány štátnej správy,

d) denné záznamy sa píšu do stavebného denníka - knihy so číslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď' sa práce vykonali alebo nastali okolností, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta,

e) stavebný dozor je oprávnený dať pokyny, ktoré sú potrebné na realizáciu plnenia podľa tejto zmluvy zhotoviteľovi v stavebnom denníku. Pritom musí rešpektovať technologický postup prác,

f) pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zo strany zhotoviteľa alebo jeho subdodávateľov, vykoná zhotoviteľ nariadené práce na svoje vlastné náklady,

1. Zhotoviteľ je povinný dodržiavať všetky všeobecne záväzné a platné predpisy o bezpečnosti práce, ochrane zdravia a požiarnej prevencii a ochrane. Zabezpečenie prostriedkov na zaistenie bezpečnosti a ochrany zdravia, ako aj požiarnej ochrany jej plne v povinnosti zhotoviteľa.
2. Všetky osoby vykonávajúce práce zhotoviteľa sú bez výnimky povinné používať na stavenisku osobné ochranné prostriedky podľa platnej vyhlášky.
3. Zhotoviteľ je povinný písomne alebo elektronicky (e-mailom) vyzvať objednávateľa na kontrolu všetkých prác, ktoré majú byt' zakryté alebo sa stanú neprístupnými, minimálne tri pracovné dni vopred (písomné vyzvanie je určené dňom a lehota začína plynúť nasledujúci pracovný deň). Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať všetky náklady s tým spojené. V prípade, že objednávateľ sa nedostaví na kontrolu, na ktorú bol riadne a vo vyššie uvedenej lehote pozvaný bez predchádzajúceho ospravedlnenia, môže zhotoviteľ pokračovať v realizácii diela najskôr v tretí pracovný deň po uplynutí stanovenej lehoty na kontrolu.
4. Objednávateľ v súlade s § 550 Obchodného zákonníka je oprávnený priebežne kontrolovať vykonávanie diela a dožadovať sa toho, aby zhotoviteľ odstránil chyby vzniknuté nesprávnou realizáciou a dielo vykonával riadnym spôsobom. Ak tak zhotoviteľ nespraví ani v lehote určenej objednávateľom, je objednávateľ oprávnený odstúpiť od zmluvy, alebo zadať odstránenie nedostatkov inému zhotoviteľovi na ťarchu pôvodného zhotoviteľa. Vykonanie či nevykonanie tejto kontroly diela objednávateľom, nemá vplyv na zodpovednosť zhotoviteľa za chyby diela.
5. Zhotoviteľ je povinný bez zbytočného odkladu upozorniť na nevhodnú povahu alebo chybu veci, podkladov alebo pokynov v zmysle § 551 Obchodného zákonníka daných mu objednávateľom na vyhotovenia diela, ktoré mu bránia zhotoviť dielo riadne a včas. V opačnom prípade zodpovedá za škody, ktoré v dôsledku nesplnenia tejto povinnosti vzniknú.
6. Ak zhotoviteľ zistí na stavbe také prekážky, ktoré mu bránia zhotoviť dielo riadne a včas, je povinný ihneď takéto prekážky aj s dôvodom písomne oznámiť objednávateľovi a ak sa nedajú odstrániť, navrhnúť iné vhodné riešenie.
7. Zhotoviteľ sa zaväzuje zabezpečovať na vlastné náklady zneškodňovanie a likvidáciu odpadov, vznikajúcich pri realizácii predmetu tejto zmluvy alebo inak na účely realizácie tejto zmluvy. Zhotoviteľ pritom musí dodržať všeobecne záväzné právne predpisy, najmä predpisy upravujúce nakladanie s odpadmi.
8. Zhotoviteľ zodpovedá za škody spôsobené jeho činnosťou na podzemných vedeniach a sieťach.
9. Zhotoviteľ je povinný písomne vyzvať objednávateľa minimálne sedem kalendárnych dní vopred na funkčné, komplexné a tlakové skúšky technologických dodávok zariadení a prístrojov, ktoré sa stanú súčasťou diela.
10. Zhotoviteľ umožní Európskej komisii, Európskemu úradu boja proti podvodom a Európskemu dvoru audítorov, aby prostredníctvom kontroly dokumentov na mieste preverili realizáciu a plnenie tejto zmluvy, a aby v prípade potreby na základe podporných dokumentov vykonali úplnú kontrolu účtovnej závierky, účtovných dokladov a všetkých ostatných dokumentov vzťahujúcich sa na financovanie plnenia tejto zmluvy.
11. Zhotoviteľ berie na vedomie a súhlasí s oprávnením objednávateľa a oprávnených orgánov v zmysle právnych predpisov Slovenskej republiky a Európskej únie vykonávať kontrolu a/alebo audit u zhotoviteľa, umožniť vstup do kontrolovaných objektov oprávnenej osobe objednávateľa a ostatným orgánom kontroly a auditu (najmä riadiaci orgán, sprostredkovateľský orgán pod riadiacim orgánom, certiﬁkačný orgán, orgán auditu). Zhotoviteľ sa ďalej zaväzuje poskytnúť vyžiadanú dokumentáciu, zabezpečiť prítomnosť' oprávnených osôb z jeho strany, prijať nápravné opatrenia a deﬁnovať termíny na odstránenie zistených nedostatkov.
12. Na účely tejto Zmluvy sa za podstatné porušenie Zmluvy sa považuje aj:

a) preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;

b) zastavenie realizácie predmetu Zmluvy z dôvodov na strane zhotoviteľa, pričom toto zastavenie realizácie predmetu Zmluvy nie je z dôvodov na strane objednávateľa;

c) podanie návrhu na vyhlásenie konkurzu alebo reštrukturalizácie na majetok zhotoviteľa alebo objednávateľa, resp. zastavenie konkurzného konania pre nedostatok majetku, alebo vstup zhotoviteľa do likvidácie;

d) neuhradenie faktúry zo strany objednávateľa po splnení podmienok uvedených v čl. VI. tejto Zmluvy;

e) opakované dodanie predmetu Zmluvy alebo jeho časti od zhotoviteľa s vadami (vady v množstve, v akosti a kvalite / esteticky/, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,

f) dodanie predmetu Zmluvy alebo jeho časti zhotoviteľom v omeškaní voči časovému harmonogramu podľa Prílohy č. 2 k tejto Zmluve o viac ako 30 kalendárnych dní,

g) neuzavretie poistenia zodpovednosti za škodu podľa čl. VII. ods. 5 Zmluvy,

h) opakované porušenie záväzkov Zmluvných strán vyplývajúcich z tejto Zmluvy.

1. Zhotoviteľ vyhlasuje, že sa v plnom rozsahu oboznámil s rozsahom diela, že sú mu známe technické špecifikácie a podmienky diela, a že disponuje dostatočnými kapacitami a potrebnými odbornými znalosťami na kvalitnú a bezproblémovú realizáciu tejto zmluvy.
2. Zhotoviteľ na stavenisku zabezpečí na svoje náklady skladovanie a stráženie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov.
3. Zhotoviteľ zodpovedá aj za dodržanie a splnenie predpisov zakotvených v právnych normách o protipožiarnej ochrane a bezpečnosti práce počas výkonu prác. Zhotoviteľ nesie plnú zodpovednosť za prípadné pracovné úrazy svojich zamestnancov a/alebo iných osôb, prostredníctvom ktorých vykonával činnosti a práce zakotvené v tejto zmluve, resp. za škody vzniknuté na mieste výkonu uvedených činností a prác a spojených s ich výkonom. Zhotoviteľ zodpovedá za udržiavanie a zachovanie čistoty a poriadku v mieste výkonu prác. Zhotoviteľ zodpovedá za bezpečnosť a ochranu zdravia vlastných pracovníkov.
4. Zhotoviteľ je povinný zabezpečiť, aby každý pracovník vykonávajúci prácu pre neho a/alebo na základe jeho pokynov mal vyznačené na svojom pracovnom odeve logo firmy a aby každý pracovník nosil ochrannú prilbu. Každý pracovník, ktorý bude rezať, alebo páliť, musí mať vlastný preukaz o spôsobilosti.
5. Zhotoviteľ zodpovedá za bezpečnosť a ochranu zdravia vlastných pracovníkov aj prenajatých (externých) pracovníkov resp. iných osôb podieľajúcich sa na plnení povinností zhotoviteľa podľa tejto zmluvy. Zhotoviteľ sa zaväzuje, že pri vykonaní prác vlastnými zariadeniami bude dôsledne dodržiavať bezpečnostné a protipožiarne predpisy.

**Článok VIII .**

Odovzdanie diela

1. Zhotoviteľ splní povinnosť vykonať dielo riadnym ukončením a odovzdaním diela objednávateľovi. O odovzdaní predmetu diela bude spísaný zápis, ktorý podpíšu obe zmluvné strany. Zhotoviteľ k odovzdaniu vyzve objednávateľa písomne v súlade nasledovnými pravidlami:

a) Zhotoviteľ písomne oznámi objednávateľovi v predstihu minimálne 10-tich kalendárnych dní predpokladaný termín dokončenia a odovzdania diela. Po doručení tohto oznámenia začne zhotoviteľ s objednávateľom a jeho stavebným dozorom celkovú prehliadku zmluvných prác a zostavia zoznam chýb a nedorobkov, ktorých odstránenie bude objednávateľom vyžadované pred konečným prebratím.

b) Pokiaľ zhotoviteľ neodstránil chyby a nedorobky z predchádzajúcej prehliadky podľa písm. a) do dňa konečného odovzdania diela, bude zostavený nový zoznam chýb a nedorobkov a objednávateľ vytýči nový termín konečného odovzdania diela. Pokiaľ zhotoviteľ nebude schopný odstrániť chyby a nedorobky do stanoveného termínu konečného prebratia, má objednávateľ právo uskutočniť nasledujúce opatrenia:

- vyžadovať zaplatenie zmluvnej pokuty vo výške 5.000,-EUR, a to v lehote 15 kalendárnych dní odo dňa doručenia písomnej výzvy objednávateľa na zaplatenie zmluvnej pokuty, pričom túto sumu je zhotoviteľ povinný uhradiť a

- zaistiť odstránenie chýb a nedorobkov iným zhotoviteľom, s následným preúčtovaním nákladov na ťarchu pôvodného zmluvného zhotoviteľa

1. K termínu konečného preberania odovzdá zhotoviteľ objednávateľovi nasledovne písomnosti, ktoré podmieňujú prevzatie diela:

- dokumentáciu skutočného vyhotovenia

- kópie stavebného denníka

- platné atesty a certifikáty použitých a zabudovaných výrobkov resp. materiálov

- záručné listy použitých výrobkov a zariadení

- doklady o vykonaní skúšok a revízií

- denné záznamy o objemoch, spôsobe a druhu zlikvidovaného odpadu a doklady o jeho zneškodnení.

- protokol o vytýčení stavby ak je potrebné / porealizačné zameranie ak je potrebné.

1. Zmluvné strany sa dohodli, že ihneď ako stavebný dozor dokončí prevzatie diela, potvrdí objednávateľ odovzdávací a preberací protokol (zápis). Predmet diela bude považovaný za dokončený ku dňu, ktorý bude uvedený v tomto protokole.
2. Zhotoviteľ je povinný pred odovzdaním diela vypratať stavenisko, odviezť zvyšný materiál a odpad tak, aby mohol objednávateľ dielo riadne prevziať a užívať.
3. Objednávateľ nie je povinný prevziať dielo resp. jeho časť pred odstránením chýb a nedorobkov.

**Článok lX.**

Prechod vlastníctva a nebezpečenstvo škody

1. Stavebný materiál a zariadenia potrebné na zhotovenie diela zabezpečuje zhotoviteľ. Zhotoviteľ zostáva vlastníkom týchto vecí až do konečného protokolárneho prevzatia diela objednávateľom.
2. Nebezpečenstvo Škody na predmete diela, ako aj na všetkých veciach aj materiáloch potrebných na zhotovenie diela znáša zhotoviteľ, a to až do času konečného protokolárneho prevzatia diela objednávateľom.

**Článok X.**

Záruka za dielo a záručné podmienky

1. Zhotoviteľ prehlasuje, že dielo bude mat' vlastnosti uvedené v projektovej a technickej dokumentácii, v špecifikáciách, v príslušných technických normách, ktoré sa na realizáciu diela vzťahujú ako celok.
2. Zhotoviteľ zodpovedá za chyby spôsobené porušením jeho povinností pri realizácii predmetu tejto zmluvy v prípadoch, ak svoju činnosť nerealizuje riadne, včas na požadovanej odbornej úrovni a s odbornou starostlivosťou, v súlade s podmienkami tejto zmluvy alebo príslušnými všeobecne záväznými právnymi predpismi, technickými normami Slovenskej republiky a normami záväzne aplikovanými v súvislosti s členstvom SR v EU.
3. Objednávateľ sa zaväzuje, že prípadnú reklamáciu chyby diela uplatní bezodkladne po jej zistení písomnou formou.
4. Zhotoviteľ je povinný odstrániť bez zbytočného odkladu aj také chyby, za vznik ktorých zodpovednosť popiera, avšak ktorých odstránenie neznesie odklad. Oprávnené náklady budú uhradené na základe vzájomnej dohody zmluvných strán. Výška takto vzniknutých nákladov bude určená na základe obvyklých cien v čase realizácie predmetu diela.
5. Počas záručnej doby je zhotoviteľ povinný bezplatne odstrániť všetky zistené a písomne reklamované chyby diela.
6. Zhotoviteľ je povinný začať s odstraňovaním prípadných chýb diela do 5-tich pracovných dní odo dňa obdržania písomnej reklamácie. Ďalej sa zaväzuje chyby odstrániť v čo najkratšom, zmluvnými stranami dohodnutom termíne.
7. V prípade, že zhotoviteľ neopraví v dohodnutom termíne chyby prejavené behom záručnej lehoty, objednávateľ má právo nechať tieto chyby opraviť iným zhotoviteľom a všetky takto vzniknuté náklady súvisiace s ich odstránením preúčtovať zhotoviteľovi diela.
8. V prípade preukázania, že chyby na diele spôsobené zhotoviteľom budú príčinou chýb vzniknutých na iných častiach diela, objednávateľ má právo preúčtovať zhotoviteľovi náklady súvisiace s ich odstránením.
9. Ak sa ukáže, že chyba diela alebo jeho časti je neodstrániteľná, zhotoviteľ sa zaväzuje navrhnúť najneskôr do 10-tich kalendárnych dní od zistenia tejto skutočnosti náhradné plnenie. Objednávateľ môže náhradné plnenie prijať alebo odstúpiť od tejto zmluvy alebo od jej častí. V dôsledku vzniku neodstrániteľnej chyby diela je zhotoviteľ povinný objednávateľovi zaplatiť spôsobenú škodu.
10. Zhotoviteľ poskytuje záruku za akosť svojich stavebných prác po dobu 60 mesiacov od odovzdania predmetu diela podľa tejto zmluvy.

**Článok XI.**

Sankcie za neplnenie podmienok dojednaných zmluvou

1. Zhotoviteľ sa zaväzuje zaplatiť objednávateľovi zmluvnú pokutu za porušenie jeho povinností - za nedodržanie lehoty uvedenej v článku IV. ods.1. tejto zmluvy, a to vo výške 0,05% z celkovej ceny diela s DPH za každý deň omeškania.
2. Zhotoviteľ sa zaväzuje objednávateľovi zaplatiť zmluvnú pokutu za porušenie, resp. nedodržanie ustanovení, uvedených v článku VII. tejto zmluvy a to vo výške 2 000,- EUR (slovom dvetisíc euro) za každé jedno porušenie.
3. Zhotoviteľ sa zaväzuje zaplatiť objednávateľovi zmluvnú pokutu za omeškanie odstránenia chýb a nedorobkov uvedených v protokoloch o odovzdaní a prevzatí diela v dohodnutých termínoch, vo výške 200,- EUR (slovom: dvesto euro) za každý deň omeškania a jednotlivú chybu resp. nedorobok.
4. Objednávateľ sa zaväzuje zaplatiť zhotoviteľovi zmluvnú pokutu za porušenie jeho povinností - za omeškania s platbou podľa tejto zmluvy vo výške 0,05% za každý deň omeškania, z hodnoty dlžnej sumy.
5. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
6. Zaplatením zmluvnej sankcie nezaniká nárok na náhradu škody, ktorá vznikla zmluvnej strane v dôsledku porušenia povinnosti druhou zmluvnou stranou. Režim náhrady škody sa bude riadiť' § 373 - § 386 Obchodného zákonníka.
7. Odstúpením od zmluvy alebo postúpením pohľadávok z tejto zmluvy, nezaniká nárok na zaplatenie zmluvných pokút a náhrady škody.

**Článok XII.**

Zodpovednosť

1. Zhotoviteľ zodpovedá za škodu na veciach a písomných dokumentoch prevzatých od objednávateľa a na veciach a písomných dokumentoch prevzatých od dodávateľov alebo tretích osôb v súvislosti s realizáciou predmetu tejto zmluvy, iba že túto škodu nemohol odvrátiť ani pri vynaložení odbornej starostlivosti.
2. Zmluvné pokuty dohodnuté touto zmluvou sa nedotýkajú nároku na náhradu Škody, ktorá vznikne druhej zmluvnej strane z nesplnenia zmluvných povinností, ktoré sú zmluvnou pokutou zabezpečené.
3. Zhotoviteľ podľa tejto zmluvy nezodpovedá za škody, ktoré vzniknú v dôsledku:

a) Zásahu vyššej moci alebo udalosti, ktorú nespôsobil, ktorú nebolo možné predvídať alebo jej zabrániť, či predísť s použitím dostupnej technológie. Takými zásahmi vyššej moci alebo udalosťami sú najmä živelné pohromy ako záplavy, požiare, prírodné katastrofy, rozsiahle výpadky rozvodnej elektrickej siete, štrajky, nepokoje, teroristické akcie, vojenské udalosti, pád lietadla a pod.

b) Nesprávnych alebo neúplných pokynov a požiadaviek objednávateľa, na ktorých nesprávnosť alebo neúplnosť bol však objednávateľ zhotoviteľom vopred písomne upozornený.

c) Zistenia skrytých prekážok (právnych aj faktických) brániacich realizácii predmetu a účelu tejto zmluvy a plneniu povinností určených touto zmluvou.

d) Neposkytnutia potrebnej súčinnosti zo strany objednávateľa, ktorá má vplyv na realizáciu predmetu tejto zmluvy.

Vo vyššie uvedených prípadoch, kedy zhotoviteľ nezodpovedá za škody, platí, že sa voči zhotoviteľovi nebudú uplatňovať žiadne sankcie a zhotoviteľ nebude ani v omeškaní s realizáciou predmetu tejto zmluvy.

**Článok XIII.**

Odstúpenie od zmluvy

1. Pred splnením predmetu a účelu tejto zmluvy môže byť platnosť a účinnosť tejto zmluvy ukončená odstúpením od zmluvy v prípadoch uvedených v tejto zmluve, v zákone, alebo dohodou zmluvných strán.
2. V prípade, že niektorá zo zmluvných strán nebude schopná riadne a včas plniť svoje záväzky alebo poruší svoje zmluvné povinnosti podstatným spôsobom, druhá strana má právo odstúpiť od tejto zmluvy, a to v súlade s § 344 - § 351 Obchodného zákonníka.
3. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za chyby tej časti diela, ktorá bola do odstúpenia zrealizovaná.

**Článok XIV.**

Spory

Pre prípad vzniku sporu ohľadom plnenia tejto zmluvy, zmluvné strany sa zaväzujú riešiť spor predovšetkým cestou zmieru. Až pokiaľ nedôjde medzi nimi k vyriešeniu sporu dohodou, môže ktorákoľvek zo zmluvných strán predložiť spor na rozhodnutie príslušnému súdu v Slovenskej republike. Spory zmluvných strán neoprávňujú zhotoviteľa zastaviť práce.

**Článok XV.**

Styk medzi zmluvnými stranami

1. Zmluvné strany sa dohodli, že akékoľvek oznamy, požiadavky, pokyny, súhlasy, reklamácie, prípadne iná komunikácia zmluvných strán (ďalej len „Oznam“) vyplývajúce z tejto zmluvy bude uskutočňovaná:

a) písomnou formou, t.j. doporučeným listom prostredníctvom poštovej zásielky alebo registrovaných kuriérov.

b) budú adresované na miesta sídla zmluvných strán a na osoby zodpovedné za vzájomnú komunikáciu

1. Zmluvné strany sa dohodli, že za riadne doručený ,,Oznam“ sa považuje jedine ten, ktorý je preukázateľný prostredníctvom poštovej návratky alebo potvrdenia o doručení zásielky od kuriéra.
2. Všetky záväzné oznámenia, súhlasy, pokyny či intonácie týkajúce sa plnenia predmetu a účelu tejto zmluvy budú zmluvnými stranami realizované písomne. Zodpovedné osoby poverené rokovaním o realizácii predmetu tejto zmluvy a súvisiacich vzťahov si zmluvné strany označia bez zbytočného odkladu po doručení písomnej výzvy druhou zmluvnou stranou.
3. V prípadoch uvedených v tejto zmluve sa komunikácia medzi zmluvnými stranami môže uskutočniť aj elektronicky (e-mailom). E-mail sa považuje za doručený po potvrdení adresátom.

**Článok XVI.**

**Záverečné ustanovenia**

1. Právne vzťahy medzi zmluvnými stranami touto zmluvou neupravené sa riadia príslušnými ustanoveniami Obchodného zákonníka, Občianskeho zákonníka a ostatnými všeobecne záväznými právnymi predpismi Slovenskej republiky.
2. Túto zmluvu je možné meniť a doplňať len na základe číslovaného dodatku vyhotoveného v písomnej forme a s podpisom oboch zmluvných strán.
3. Zmluva je vyhotovená v štyroch originálnych rovnopisoch, z ktorých objednávateľ obdrží tri rovnopisy a zhotoviteľ jeden rovnopis.
4. Táto zmluva nadobudne platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle objednávateľa. Reálne plnenie zmluvy môže nastať až po nadobudnutí účinnosti tejto zmluvy. Zmluvné strany sa dohodli a svojim podpisom výslovne súhlasia so zverejnením tejto zmluvy a jej prípadných príloh a dodatkov, s výnimkou podpisov.
5. Ak niektoré ustanovenia tejto zmluvy nie sú celkom alebo sčasti platné alebo účinné, alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
6. Zmluvné strany vyhlasujú, že ustanovenia tejto zmluvy si pozorne prečítali, ich obsahu, zmyslu a účinkom zhodne porozumeli a obsah zmluvy predstavuje ich skutočnú a slobodnú vôľu zbavenú akéhokoľvek omylu. Zmluvné strany ďalej vyhlasujú, že svoje prejavy vôle obsiahnuté v tejto zmluve považujú za určité a zrozumiteľné a tiež potvrdzujú, že žiadny z týchto prejavov vôle nie je vyjadrený v tiesni ani za nápadne nevýhodných podmienok. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení tejto zmluvy. Zmluvné strany na dôkaz pravdivosti týchto vyhlásení a svojho súhlasu s obsahom tejto zmluvy pripojili svoje nižšie uvedené podpisy.

V Mužle, dňa .....................................2020 V  , dňa ...................................2020

Za objednávateľa: Za zhotoviteľa:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

starosta obce štatutár

**Prílohy zmluvy:**

Príloha číslo 1 – Projektová dokumentácia s podrobným položkovitým rozpočtom (v tlačenej forme len vyhotovenie pre objednávateľa a zhotoviteľa)

Príloha číslo 2 – Časový harmonogram

Príloha číslo 3 - Overená kópia poistnej zmluvy na Stavebné a montážne práce